LEAG: Zakonske postajenja přiwšěm dodźeržene
Trjebin (AK/SN). Brunicowa jama Wochozy I je so Trjebinej a Miłorazej hač na 2,1 kilometer bližiła. Po wšěm zdaću w lěće 2020 wona Trjebin docpěje. Hač do lěta 2030 budźe poćeženje přez haru a proch tak sylne kaž w Běłej Wodźe. Tole rjekny zamołwity za škit před imisiju pola LEAG Jens Höhna na wčerawšej wobydlerskej zhromadźiznje w Trjebinje. „Dodźeržimy předpisane hranicy“, rozłoži wón wuslědki lońšich měrjenjow. Berlinska firma je w Trjebinje lětny přerězk 38,2 decibelow naměriła, w Miłorazu 32,2 decibelow. Po słowach Jensa Höhny spyta LEAG harje zadźěwać. Při wuwoznych mostach su róle pasow wuměnili, dalše dźěle při bagrach. W času wot 21 do 6 hodź. wěste připrawy scyła njedźěłaja, Höhna podšmórny.
hrv_Latn szl_Latn